ພວກນັກວິທະຍາສາດ ສຫລ ຄາດວ່າ ເຂດຕາຍ ຫຼື Dead Zone ໃນ​ອ່າວ​ເມັກ​ຊິ​ໂກ ຈະມີຂະໜາດໃຫຍ່ ເປັນປະຫວັດການ
ການຄາດການ ສຳລັບເຂດຕາຍ ຂະໜາດໃຫຍ່ນັ້ນ ເປັນຍ້ອນ “ນໍ້າຝົນ ທີ່ຕົກລົງມາ ໃນຈຳນວນທີ່ຫຼາຍ ຜິດປົກກະຕິ ຂອງລະດູບານໃໝ່ ຢູ່ໃນຫຼາຍພື້ນທີ່ ຂອງເຂດພື້ນທີ່ຮັບນ້ຳ ເຊັ່ນໃນແມ່ນ້ຳ ມິສສິສສິບປີ”
ບັນດານັກວິທະຍາສາດຂອງສະຫະລັດ ກ່າວວ່າ ພື້ນທີ່ນ້ຳທະເລສ່ວນນຶ່ງ ຢູ່ໃນ ອ່າວ ເມັກຊິໂກ ທີ່ບໍ່ມີອອກຊີເຈັນຫລົງເຫຼືອຢູ່ເລີຍ ຊຶ່ງຮູ້ຈັກກັນວ່າ ເປັນ ນັ້ນ ແມ່ນຈະຂະຫຍາຍວົງກວ້າງອອກຈົນເກືອບເປັນປະຫວັດການ ພາຍໃນລະດູຮ້ອນນີ້ ພວກນັກວິທະຍາສາດ ຈາກອົງການຄຸ້ມຄອງມະຫາສະໝຸດ ແລະບັນຍາກາດ ແຫ່ງຊາດ ຫຼື NOAA ໄດ້ທຳນາຍ ໃນວັນຈັນວານນີ້ ກ່ຽວກັບເຂດຕາຍປະຈຳປີ ໃນ ລະດູຮ້ອນປີນີ້ວ່າ ຈະກວມເອົາເນື້ອທີ່ຫຼາຍກວ່າ 20,000 ຕາລາງກິໂລແມັດ ເກືອບ ເທົ່າກັນກັບຂະໜາດຂອງປະເທດສະໂລເວເນຍ ພວກເຂົາເຈົ້າກ່າວວ່າ ຂະໜາດດັ່ງກ່າວ ຖ້າຫາກແຜ່ລາມອອກໄປ ກໍຈະເປັນເຂດ ຕາຍໃຫຍ່ທີ່ສຸດອັນດັບສອງທີ່ໄດ້ຖືກບັນທຶກຊຶ່ງນ້ອຍກວ່າເມື່ອໃນປີ 2017 ໃນເວລາ ທີ່ເຂດຕາຍນີ້ ໄດ້ຂະຫຍາຍວົງກວ້າງອອກ ຮອດ 22,700 ຕາລາງກິ ໂລແມັດ ເກືອບ ເທົ່າກັບຂະໜາດຂອງປະເທດເທີກີ ການຄາດຄະເນອີກຕ່າງຫາກ ໃນວັນຈັນວານນີ້ ຈາກບັນດານັກວິທະສາດ ຢູ່ທີ່ມະຫາ ວິທະຍາໄລ ລັດລູອີຊີແອນນາ ຍັງໄດ້ຄາດການເຖິງເຂດຕາຍ ທີ່ໃຫຍ່ຜິດ ປົກກະຕິ ເຂດຕາຍຢູ່ໃນອ່າວເມັກຊິໂກ ເປັນນຶ່ງໃນເຂດຕາຍທີ່ໃຫຍ່ທີ່ສຸດຂອງໂລກ ແມ່ນຢູ່ໃນ ພື້ນນ້ຳທະເລສ່ວນນຶ່ງ ເຂດຕາຍ ເກີດຂຶ້ນໃນເວລາ ທີ່ມັນບໍ່ມີທາດອອກຊີເຈັນ ພຽງພໍ ທີ່ຈະສະໜັບສະໜຸນການຢູ່ລອດຂອງພວກສັດທະເລ ມັນເປັນໄພຂົ່ມຂູ່ຕໍ່ ສັດທະເລ ທຸກປະເພດທີ່ອາໄສຢູ່ໃນພື້ນທີ່ຂອງແມ່ນ້ຳດັ່ງກ່າວ ແລະສາມາດທີ່ຈະເຮັດໃຫ້ຈຳນວນ ຂອງປາ ກຸ້ງ ແລະປູໝົດໄປ ຈົນຫາຈັບບໍ່ໄດ້ ຢູ່ໃນອ່າວເມັກຊິໂກ ອົງການ NOAA ໄດ້ກ່າວໃນຂ່າວສານຂອງຕົນ ທີ່ໄດ້ຖືກເປີດເຜີຍ ໃນວັນຈັນວານນີ້ ວ່າ ການຄາດການສຳລັບເຂດຕາຍຂະໜາດໃຫຍ່ນັ້ນ ເປັນຍ້ອນ ຊຶ່ງນຳໄປສູ່ການມີຈຳນວນຂອງປຸຍສູງ ທີ່ໄຫລລົງສູ່ ນ້ຳທະເລດັ່ງກ່າວ ປຸຍທີ່ໄຫລລົງທະເລ ກໍຈະເປັນອາຫານໃຫ້ແກ່ສາຫລ່າຍທະເລ ຊຶ່ງຕໍ່ຈາກນັ້ນ ມັນກໍ ຈະຕາຍ ຢູ່ພື້ນທະເລ ແລະກໍຈະໃຊ້ທາດອອກຊີເຈັນ ໃນຂະນະທີ່ພວກມັນເປື່ອຍ ເນົ່າໄປ ໂດຍສະເລ່ຍແລ້ວ ຂະໜາດຂອງເຂດຕາຍໃນອ່າວເມັກຊິໂກ ແມ່ນປະມານ 15,000 ຕາລາງກິໂລແມັດ ລັດຖະບານກາງສະຫະລັດ ແລະບັນດາເຈົ້າ ໜ້າທີ່ຂອງລັດດັ່ງກ່າວ ໃນເມື່ອກ່ອນໄດ້ປະຕິຍານທີ່ຈະຫລຸດຜ່ອນ ຂະໜາດ ຂອງເນື້ອທີ່ດັ່ງກ່າວ ລົງໃຫ້ຕ່ຳ ກວ່າ 5,000 ຕາລາງກິໂລແມັດ